Ek is in Kaapstad gebore en het in Namibië groot geword. My ma het elke aand vir ons vier meisiekinders stories gelees of vertel, ook van Blinkoog die nagmonster wat kinders opvreet wat nie wil slaap nie. Net die woorde 'Daar kom Blinkoog.' was genoeg waarskuwing van Ma dat dit nou slaaptyd is. In Swakopmund het ek as kind 'n ryke verbeelding gehad en ons was vry om ons verbeelding uit te leef. Ons het kartonhuise gebou, winkel-winkel gespeel en vir die hoenders skool gehou. Ons het hulle laat stil sit deur 'n klippie op hulle koppe te sit. Pa was 'n polisieman en soms het ons saam met hom langs die Skedelkus gaan uitkamp, in tente geslaap en na die huil van die hienas geluister.
Na skool het ek in die Vrystaat gaan studeer en 'n Mediese Tegnoloog geword in chemie. Vir ongeveer tien jaar het ek in laboratoriums landwyd gewerk. Toe gaan ek oorsee en sien Europa, Verre Ooste en Israel. Ek kon net nie weer aanpas tussen die vier mure van die laboratorium na hierdie ondervindinge nie.
Ek het ook na 'n jaar of twee by die SAUK by 'n TV-maatskappy aangesluit. Daar het ek geleer om draaiboeke te skryf, veral vir die opvoedkundige mark, TV2 & TV3. Ek het ook navorsing gedoen en gehelp met die vervaardiging van 'n paar 'Uit en Tuis' programme terwyl ek vir die maatskappy gewerk het en het dit baie geniet.
In Mei 1998 was ek een van 'n groep van vyf skrywers uit Suid-Afrika vir 'n program Shuttle 99 Project (Kuns & Kultuur) wat in Ysland gehou is en deur die Nordiese Raad van Ministerieë georganiseer is. Een van die skrywers was Zakes Mda, 'n bekende ook in dramakringe. By die geleentheid moes ons 'n kinderboek produseer. Myne was Kria the Summerbird wat deur 'n Yslandse uitgewer uitgegee is.
In 1999 het ek vier Afrikaanse stories geskryf vir die Rimpelstoriereeks van Maskew Miller Longman vir Graad 3. Hierdie stories het 'n Eretoekenning gekry wat deur die Weskaapse Boekforum toegeken is.
1992: The Truck Driver's Love (Macmillan Jhb) – Aids Ed. story (Also released in Kenya en Swaziland)
1993: The Food of Love (Macmillan Jhb) – Aids story (Also released in Kenya and Swaziland) – prescribed for all the schools in Natal.
1994: Beads for a Bird – 11-13 jaar (2nd language)
1996: Two Eggs for the President (Macmillan England) Children's fiction for grade 3/4
1997: Heroes of the Coal Yard (Macmillan Jhb) A story set in Soweto's coal yards- true to life
1997: Grade 1 Reading books: I like fish What's in Grandma's bag? What can you see? (Macmillan England) Translated for countries e.g. Ghana, Gambia, Kenya
1999 Rimpelstories: Kalahari toe…, Die towermengsel, Die koningin en die winterkombers, Dis die klippie. (Maskew Miller Longman) Word in skole gebruik gr 3
2003: Markus Stermuis op die Sojoes … 3 …2 …1 (ook in engels) Human & Rousseau
2004: Om die Wêreld – Maskew Miller Longman (Graad 6)
Hoekom is die see swart – Maskew Miller Longman (Graad 4)
2005: Die Kat van Rowerbaai, Die Dertiende Uur, Die Geheim van die Kiss, Shamila se blomme, Die Kunsjuffrou, Tanja in Taiwan (Graad 5 – Heinemann SA)